اوزون مدتدیر آمریکادا حبس حیاتی یاشایان آذربایجانلی میلیاردر رضا ضرابدان ۵ گوندور خبر یوخدور.
آخار. آذ خبر وئریر کی، بو بارهده میلیاردرین وکیلی آچیقلاما یاییب. وکیل ضرابین آزاد ائدیلمهسی ایله باغلی ادعالارا دا جاواب وئریب:
«آزادلیغا چیخماسی حاقدا یاییلان خبرلر دوغرو دئییل. من ده ۵ گوندور اونون حاقدا معلومات آلا بیلمیرم».
قید ائدک کی، ایکی دفعه آردیجیل اولاراق ضرابین آزاد ائدیلمهسی ایله باغلی خبرلر یاییلیب. آمریکا فدرال حبسخانا بوروسونون اینترنت سایتیندا اونون حبسدن آزاد ائدیلمهسی ایله باغلی معلومات دا وئریلیب. اما هر دفعه آمریکا رسمیلری بونون تکنیکی خطا اولدوغونو و میلیاردرین حبسده قالدیغینی بیلدیریبلر.
azb_Arab azb_Arab azb_Arab azb_Arab